Krimi. Peter Boutrup bor langt ude på Djursland og prøver at holde fortidens fejltagelser fra døren, men fortiden indhenter ham. Snart er han sammen med sin nabo, en ung enke, viklet ind i et kompliceret spil, som kræver sine ofre Her finst tittulin Ummæli Det var faktisk lidt af en lettelse af holde en pause fra Dicte Svendsen. Egholms nye hovedperson, der allerede har optrådt som biperson i tidligere bind, er Dictes søn, Peter Boutrup, som er endog meget forskellig fra sin mor. Man kan diskutere plottets sandsynlighed og selv om der diskes op med grum vold og meget andet, er det måske alligevel ikke spændingsmomentet, der er bogens bærende element. Det er snarere personbeskrivelserne, dels af Peter, dels af flere af bogens kvindelige hovedrolleindehavere-samt ikke mindst beskrivelsen af byen Grenå, der også spiller en stor rolle i bogen. Så for min skyld må Dicte gerne holde pause lidt endnu, så vi kan få flere bøger med Peter som hovedperson. Der er efterhånden lagt op til, at han får endnu flere psykiske problemer at slås med, end han allerede har i forvejen.